**Emil Ruusuvuori** (s. 2. huhtikuuta 1999 Helsinki) on suomalainen tennispelaaja. Oikealla kädellä lyövä Ruusuvuori aloitti tenniksen pelaamisen viisivuotiaana. Hän sijoittui junioreiden maailmanlistalla parhaimmillaan neljänneksi marraskuussa 2017. ATP-maailmanlistalla hänet on rankattu parhaimmillaan kaksinpelissä sijalle 37 huhtikuussa 2023 ja nelinpelissä sijalle 179 toukokuussa 2022. Hän edustaa seuratasolla HVS-Tennistä. Ruusuvuori harjoitteli Jarkko Nieminen Tennisakatemiassa vuoteen 2017 saakka, kunnes akatemia lopetettiin. Häntä valmentaa Federico Ricci. Ruusuvuori on voittanut urallaan neljä ATP-haastajaturnausta kaksinpelissä ja päässyt kahdesti ATP-turnauksen loppuotteluun.

Tennisura
---------

### Juniorina

Tammikuussa 2017 Ruusuvuori pelasi ensimmäisessä Grand Slam -turnauksessaan Australian avoimissa osallistuen poikien kaksin- sekä nelinpeliin. Nelinpelissä hän hävisi tšekkiläisen parinsa Michael Vrbenskyn kanssa ensimmäisellä kierroksella. Kaksinpelissä Ruusuvuori eteni puolivälieriin, missä hävisi ATP-maailmanlistan sijalla 501 olleelle Corentin Moutet'lle. Ruusuvuori kuului Suomen joukkueeseen helmikuussa 2017 pelatussa Davis Cup -maaottelussa Georgiaa vastaan tehden aikuisten maaotteludebyyttinsä.

Ranskan avoimissa 2017 Ruusuvuoren pelit päättyivät kaksinpelissä avauskierrokselle jälleen Moutet'a vastaan. Nelinpelissä hän eteni saksalaisen Rudolf Mollekerin kanssa puolivälieriin. Heinäkuussa Ruusuvuori pelasi Wimbledonissa sekä poikien kaksin- että nelinpelin pääsarjassa. Hän joutui luovuttamaan kaksinpelin ensimmäisellä kierroksella Mollekeria vastaan. Yhdysvaltain avoimissa Ruusuvuori eteni välieriin poikien kaksinpelissä. Hänellä oli Wu Yibingiä vastaan kaksi ottelupalloa, mutta kiinalainen oli lopulta vahvempi ja voitti välierän. Lokakuussa 2017 Ruusuvuori pelasi ensimmäisenä suomalaisena maailman kovimmassa junioriturnauksessa ITF Junior Mastersissa. Siellä hän voitti koko turnauksen päihittäen loppuottelussa junioreiden maailmanlistan ykkössijalla olleen Wu Yibingin. Hän tienasi turnausvoitosta 15 000 Yhdysvaltain dollaria. Voiton myötä hän nousi junioreiden maailmanlistalla kuudenneksi. Seuraavaksi hän kertoi siirtyvänsä ammattilaiskentille. Marraskuussa pelatussa Helsingin 25 000 Yhdysvaltain dollarin ITF-turnauksessa Ruusuvuori saavutti turnausvoiton. Hän voitti välierissä ykköseksi sijoitetun, maailmanlistan sijalla 217 olleen Mohamed Safwatin ja loppuottelussa hän voitti sijalla 334 olleen Jevgeni Karlovskin.

### Ammattilaisena

#### Ammattilaisuran alku ja voitto maailmanlistan viitosesta (2018–2019)

Toukokuussa 2018 Ruusuvuori saavutti toisen ITF-tason turnausvoittonsa Santa Margarida de Montbuin turnauksessa. Elo-syyskuussa Ruusuvuori voitti Piombinon ITF-turnauksen. Lokakuussa hän voitti Falunin ITF-turnauksen loppuottelussa Patrik Niklas-Salmisen. Maaliskuussa 2019 Ruusuvuori voitti Norjassa pelatun 15 000 Yhdysvaltain dollarin ITF-turnauksen häviämättä erääkään. Huhtikuussa hän voitti $25 000 ITF-turnauksen kaksinpelin Britanniassa. Toukokuussa Ruusuvuori saavutti ensimmäisen turnausvoittonsa haastajakiertueella, kun hän voitti Kazakstanissa pelatun nelinpeliturnauksen Jurij Rodionovin kanssa. Kesäkuussa hän voitti Uzbekistanissa pelatun haastajaturnauksen kaksinpelin. Heinäkuussa Ruusuvuori voitti Harri Heliövaaran kanssa Alankomaissa pelatun ATP-haastajaturnauksen nelinpelin. Elokuussa Ruusuvuori saavutti finaalipaikan Augsburgin haastajaturnauksessa voittamalla turnauksessa muun muassa ykköseksi sijoitetun, maailmanlistan sijalla 123 olleen sveitsiläisen Henri Laaksosen. Loppuottelussa hänelle oli kolme ottelupalloa, mutta hävisi lopulta kolmessa erässä Yannick Hanfmannille. Syyskuun alkupuolella 2019 Ruusuvuori voitti toisen haastajakiertueen kaksinpeliturnauksensa, Rafa Nadal Openin Mallorcalla. Davis Cupissa Ruusuvuori voitti maailmanlistan sijalla viisi olleen itävaltalaisen Dominic Thiemin suoraan kahdessa erässä. Ruusuvuori voitti kolmannen haastajakiertueen kaksinpeliturnauksensa Skotlannin Glasgowssa syyskuun lopulla 2019. Marraskuussa Ruusuvuori voitti Helsingissä pelatun haastajakiertueen kaksinpeliturnauksen ja päätti kautensa siihen.

#### Ensimmäiset ATP-turnaukset ja nousu maailmanlistan top 100:aan (2020)

Ruusuvuori aloitti kauden 2020 maailmanlistan sijalla 121 Australian Bendigossa pelattavalla haastajaturnauksella. Turnaus piti alun perin pelata Canberrassa, mutta maastopalojen vuoksi se siirrettiin Bendigoon. Hän voitti toisella kierroksella maailmanlistan sijalla 78 olleen Jannik Sinnerin, joka voitti nuorten pelaajien Next Generation -turnauksen vuonna 2019. Ruusuvuori hävisi loppuottelussa Philipp Kohlschreiberille kolmessa erässä. Hän osallistui Australian avointen karsintoihin, mutta putosi niistä toisella karsintakierroksella.

Ruusuvuori pääsi helmikuussa 2020 karsinnan kautta Montpellierin ATP 250 -turnauksen pääsarjaan ja on ensimmäinen suomalainen kaksinpelin pääsarjassa pelaava sitten Jarkko Niemisen vuonna 2015. Ruusuvuori voitti turnauksen ensimmäisellä kierroksella ATP-listalla hänen yläpuolelleen rankatun Dennis Novakin erin 2–1. Toisella kierroksella Ruusuvuori hävisi Norbert Gombosille. Seuraavaksi hän pelasi Rotterdamin turnauksen karsinnoissa, missä tuli tappio toisella karsintakierroksella Grégoire Barrèrea vastaan. Ruusuvuori pääsi lucky loserina Marseillen turnauksen pääsarjaan, hävittyään toisella karsintakierroksella. Pääsarjassa hän hävisi avauskierroksella Vasek Pospisilille. Helmikuun lopussa Ruusuvuori osallistui vielä Dubain ATP 500 -turnaukseen, mutta joutui luovuttamaan karsintojen toisella kierroksella Lloyd Harrisia vastaan vatsavaivojen vuoksi jo ensimmäisen pelin jälkeen.

Maaliskuussa tenniskausi jäi tauolle maailmanlaajuisen pandemian vuoksi. Ruusuvuoren ATP-listasijoitus oli ennätyslukemissa 101. Kesäkuussa Ruusuvuori osallistui Serbian Belgradissa pelattuun Eastern European Championships -kutsuturnaukseen. Ruusuvuori pelasi elokuussa Cincinnatin Masters-turnauksessa, missä hän selvitti tiensä pääsarjaan voitettuaan karsinnassa Jérémy Chardyn ja Thiago Monteiron. Pääsarjan ensimmäisellä kierroksella Ruusuvuori voitti Sebastian Kordan, mutta toisella kierroksella hän hävisi tiukan ottelun maailmanlistan sijalla kahdeksan olleelle Matteo Berrettinille lukemin 4–6, 7–6, 5–7. Turnauksen aikana julkaistulla maailmanlistalla Ruusuvuori nousi ensimmäisen kerran sadan parhaan joukkoon sijalle 100. Ruusuvuori voitti ensimmäisessä Grand Slam -turnauksessaan, Yhdysvaltain avointen ensimmäisen kierroksen ottelussaan slovenialaisen Aljaž Bedenen erin 3–2.

Ranskan avoimissa 2020 Ruusuvuori putosi häviämällä heti avausottelunsa ranskalaiselle Benjamin Bonzille erin 1–3 (2–6, 4–6, 6–4, 4–6), vaikka oli ottelun ennakkosuosikki. Kölnin ja Antwerpenin ATP-turnauksissa Ruusuvuoren pelit päättyivät avauskierrokselle. Nur-Sultanin ATP-turnauksessa Ruusuvuori eteni välieriin saakka, missä hävisi maailmanlistan sijalla 39 olleelle Adrian Mannarinolle. Kauden päätteeksi hän pelasi Bratislavan haastajaturnauksessa, missä hävisi puolivälierissä.

#### Kaksi välieräpaikkaa ATP-kiertueella (2021)

Ruusuvuori aloitti kautensa Antalyan ATP 250 -turnauksella tammikuussa. Siellä hän voitti maailmanlistan sijalla 67 olleen Jiří Veselýn, mutta hävisi toisella kierroksella Stefano Travaglialle. Helmikuun alussa pelatussa Melbournen ATP-turnauksessa Ruusuvuori voitti Viktor Troickin, mutta hävisi maailmanlistan sijalla 25 olleelle Borna Ćorićille. Seuraavalla viikolla pelatuissa Australian avoimissa Ruusuvuori voitti avauskierroksella maailmanlistan sijalla 11 olleen Gaël Monfilsin viisieräisessä ottelussa. Toisella kierroksella hän hävisi sijalla 87 olleelle Pedro Martínezille. Maaliskuun alussa Ruusuvuori pelasi Nur-Sultanin haastajaturnauksessa, missä hävisi Viktor Troickille. Seuraavaksi hän pelasi Marseillen ATP-turnauksessa, missä voitti Yoshihito Nishiokan, kunnes hävisi toisella kierroksella Matthew Ebdenille. Dubain ATP 500 -turnauksessa Ruusuvuori eteni karsintojen kautta turnauksessa toiselle kierrokselle, missä tuli tappio maailmanlistan sijalla kahdeksan ollutta Andrei Rubljovia vastaan. Miamin Masters 1000 -turnauksessa Ruusuvuori voitti avauskierroksella 17-vuotiaan lupauksen Carlos Alcarazin kolmessa erässä. Toisella kierroksella Ruusuvuori yllätti maailmanlistan sijalla seitsemän olleen Alexander Zverevin erin 2–1 ja kolmannella kierroksella Ruotsin Mikael Ymerin myös erin 2–1. Ruusuvuori pääsi siten ensimmäistä kertaa urallaan 16 parhaan joukkoon Masters-tasolla. Neljännellä kierroksella hän kuitenkin hävisi Italian Jannik Sinnerille erin 0–2. Ranskan avoimissa Ruusuvuori hävisi avauskierroksella Mackenzie McDonaldille. Ensimmäisessä Wimbledonissaan hän hävisi ensimmäisellä kierroksella Yhdysvaltain Marcos Gironille erin 2–3.

Ruusuvuori päätti jättää olympialaiset väliin, ja pelasi sen sijaan Pohjois-Amerikassa kovilla kentillä. Atlantan ATP 250 -turnauksessa hän eteni välieriin voitettuaan mm. puolivälierissä maailmanlistan sijalla 29 olleen Cameron Norrien. Välierissä hän hävisi Brandon Nakashimalle. Washingtonin ATP 500 -turnauksessa hän hävisi toisella kierroksella Jannik Sinnerille. Toronton Masters 1000 -turnauksessa Ruusuvuori eteni karsintojen kautta pääsarjaan, missä hävisi avauskierroksella Dušan Lajovićille. Elokuussa pelatussa Winston-Salemin ATP 250 -turnauksessa Ruusuvuori eteni kolmatta kertaa urallaan ATP-turnauksessa välieriin. Siellä hän hävisi Ilja Ivashkalle. Yhdysvaltain avoimissa Ruusuvuori kohtaa avauskierroksella Kamil Majchrzakin.

Ruusuvuori joutui lopettamaan marraskuussa kauden 2021 hieman ennen aikojaan vatsalihaksen repeämään.

#### Ensimmäinen ATP-loppuottelu (2022)

Ruusuvuori aloitti kauden 2022 etenemällä välieriin Melbournen ATP-turnauksessa. Australian avoimissa hän hävisi ensimmäisellä kierroksella Kanadan Felix Auger-Aliassimelle. Ruusuvuori eteni uransa ensimmäiseen ATP-turnauksen loppuotteluun Intian Punessa helmikuussa. Loppuottelussa hän hävisi Portugalin João Sousalle.

Ruusuvuoren vuosi 2022 jatkui nousujohteisesti. Hän nousi kauden alkaessa olleelta maailmanlistan rankingin sijalta 95 sijalle 40.

#### 2023

Ruusuvuori eteni ensimmäistä kertaa urallaan Masters-turnauksen puolivälieriin Miamissa maaliskuussa 2023.

Elokuussa pelatussa Cincinnatin Masters-turnauksessa Ruusuvuori voitti avauskierroksella Corentin Moutet'n. Toisella kierroksella hän päihitti maailmanlistan sijalla kahdeksan olleen Andrei Rubljovin lähes kolme ja puoli tuntia kestäneessä ottelussa luvuin 7–6, 5–7, 7–6. Ruusuvuori hävisi kolmannella kierroksella Australian Alexei Popyrinille luvuin 2–6, 6–1, 3–6.

Lähteet
-------

1. ↑  Emil Ruusuvuori ITF:n sivuilla (englanniksi)
2. 1 2 3 4 5 6 7 8 9  Emil Ruusuvuori ATP:n sivuilla (englanniksi)
3. ↑  Ruusuvuori kohtaa nelinpeliparinsa poikien kaksinpelissä Australiassa *KSML.fi – Keskisuomalainen*.  Arkistoitu 2.2.2017. Viitattu 24.1.2017.
4. ↑  Tennislehden pikatentissä Emil Ruusuvuori *Tennislehti.fi*. Suomen Tennisliitto.  Arkistoitu 17.6.2018. Viitattu 24.1.2017.
5. ↑  Kommentti: Pienestä Suomesta on ponnistanut hämmästyttävän monta huippulupausta tennikseen – pää täytyy pitää kylmänä *yle.fi*. Viitattu 1.11.2017.
6. ↑  Emil Ruusuvuori jatkoon Australian avoimissa - "Jännityksen jälkeen alkoi peli toimia" *yle.fi*. Viitattu 24.1.2017.
7. ↑  Suomalaislupaus jyräsi neljännesvälieriin Australian avointen poikien sarjassa *mtv.fi*.  Arkistoitu 28.1.2017. Viitattu 24.1.2017.
8. ↑  Suomalaisnuorukaisen taival tuli päätökseen Australian avoimissa *sportti.com*. Viitattu 26.1.2017.
9. ↑  Emil Ruusuvuoren puolivälieräpaikka kuuluu suomalaiseen tennishistoriaan, vastaan tulee ranskalainen suurlupaus *Helsingin Sanomat*.  25.1.2017. Viitattu 26.1.2017.
10. ↑  Australian avoimissa jatkoon edennyt Ruusuvuori, 17, Davis Cup -joukkueeseen *yle.fi*. Viitattu 24.1.2017.
11. ↑  Suomalaislahjakkuuksien urakka Ranskan avoimissa tyssäsi heti alkuunsa – Ruusuvuorella kova arpaonni *yle.fi*. Viitattu 10.7.2017.
12. ↑  Emil Ruusuvuoren urakka poikien nelinpelissä päättyi Pariisissa *Ilta-Sanomat*.  8.6.2017. Viitattu 10.7.2017.
13. ↑  Oona Orpana ja Emil Ruusuvuori Wimbledonin pääsarjaan *Suomen Tennisliitto*. Viitattu 10.7.2017.
14. ↑  Suomen nuorelle tennistoivolle onneton kohtalo Wimbledonissa *mtv.fi*.  Arkistoitu 10.10.2017. Viitattu 11.9.2017.
15. ↑  Ruusuvuori: "Hyvät kisat, vaikka niukka tappio kirpaisee" *Suomen Tennisliitto*. Viitattu 11.9.2017.
16. ↑  Tennislupaus Ruusuvuori voitti maailman kovimman junioriturnauksen! *yle.fi*. Viitattu 1.11.2017.
17. ↑  Emil Ruusuvuori oli vielä vaippaiässä, kun Jarkko Nieminen aloitti ammattilaisuransa – nyt on hänen vuoronsa aloittaa tennisammattilaisena *yle.fi*. Viitattu 1.11.2017.
18. ↑  Ruusuvuorelle upea turnausvoitto – vastustajalle täystyrmäys avauserän jälkeen! *yle.fi*. Viitattu 18.11.2017.
19. ↑  Emil Ruusuvuori voittoon Espanjassa – tennislupaus nähdään heinäkuussa Tampereella *Aamulehti*.  3.6.2018.  Arkistoitu 17.6.2018. Viitattu 17.6.2018.
20. ↑  Tenniksessä kova suomalaispäivä: Ruusuvuori löi Niklas-Salmisen finaalissa, Orpanalle nelinpelin turnausvoitto ja kaksinpelin finaalipaikka *yle.fi*. Viitattu 9.10.2018.
21. ↑  Emil Ruusuvuori säväytti voittamalla ITF-turnauksen Norjassa – ei hävinnyt erääkään ennen loppuottelua *yle.fi*. Viitattu 23.4.2019.
22. ↑  Ruusuvuorelle uran ensimmäinen ATP Challenger -voitto nelinpelissä *Suomen Tennisliitto*.  11.5.2019. Viitattu 11.5.2019.
23. ↑  Loistovire jatkui myös loppuottelussa – Emil Ruusuvuorelle uran merkittävin turnausvoitto: "Pystyin pitämään pelini kasassa ja olin henkisesti vahva" *yle.fi*. Viitattu 23.6.2019.
24. ↑  Tuplamestaruuspäivä ammattilaiskentillä - Heliövaara/Ruusuvuori ja Kulikova juhlivat nelinpelimestaruuksia *Suomen Tennisliitto*.  21.7.2019. Viitattu 21.7.2019.
25. ↑  Tennislupaus Emil Ruusuvuori nappasi komean voiton! Yli 100 sijaa korkeammalla majaileva ykkössijoitettu Laaksonen kaatui *yle.fi*. Viitattu 12.8.2019.
26. ↑  Hanfmann's Home Cooking: German Saves 3 MP In Augsburg *ATP Tour*. Viitattu 12.8.2019.
27. ↑  Suomen tennislupaus hurjassa iskussa: voitti Rafael Nadalin nimikkoturnauksen finaalin alle 50 minuutissa *www.iltalehti.fi*. Viitattu 2.9.2019.
28. ↑  Emil Ruusuvuori venyi yhteen kaikkien aikojen suomalaisista tennisvoitoista – kukisti maailmanlistan vitosen Dominic Thiemin: "Ei olisi paljon paremmin voinut mennä" *yle.fi*. Viitattu 15.9.2019.
29. ↑  Huima vire jatkuu: Emil Ruusuvuori voitti vakuuttavalla tavalla haastajaturnauksen finaalin Skotlannissa *www.iltalehti.fi*. Viitattu 22.9.2019.
30. ↑  Loistava vuosi sai voitokkaan päätöksen – Emil Ruusuvuori jyräsi kotiyleisön riemuksi turnausvoittoon Talissa: "Eihän sitä paljon parempaa tapaa voisi olla päättää kausi" *yle.fi*. Viitattu 17.11.2019.
31. ↑  Australian maastopalot kiusaavat alkavaa tenniskautta – pelaajat lahjoittavat rahaa palojen uhreille, Ruusuvuoren kauden avauskisa siirtyy toiselle paikkakunnalle *yle.fi*. Viitattu 7.1.2020.
32. ↑  Emil Ruusuvuorelle vakuuttava voitto turnauksen kolmossijoitetusta Australiassa *yle.fi*. Viitattu 7.1.2020.
33. ↑  Emil Ruusuvuorella vahva vuoden aloitus, nyt tuli huippuvoitto Australiassa: "Oli tosi hyvä matsi, syötin todella hyvin" *Helsingin Sanomat*.  7.1.2020. Viitattu 7.1.2020.
34. ↑  Valtava pettymys! Emil Ruusuvuori karsiutui Australian avoimista – hävisi yli sata sijaa huonommalle *www.iltalehti.fi*. Viitattu 3.2.2020.
35. ↑  Emil Ruusuvuori eteni ATP-turnauksen pääsarjaan – "Nyt on todella hyvä fiilis!" *www.iltalehti.fi*. Viitattu 3.2.2020.
36. ↑  Upea debyytti! Emil Ruusuvuori nappasi heti voiton ATP-turnauksen pääsarjassa *www.iltalehti.fi*. Viitattu 4.2.2020.
37. ↑  Väsyneen Ruusuvuoren tie nousi pystyyn Montpellierin ATP-turnauksessa: "Fyysisesti ei ollut mahdollisuutta tuon parempaan" *yle.fi*. Viitattu 20.8.2020.
38. ↑  Ranskalaisvastus selvitti kaikki murtopallot – Emil Ruusuvuori taipui Rotterdamin karsinnassa *yle.fi*. Viitattu 20.8.2020.
39. ↑  Lucky loserina Marseillen ATP-turnaukseen päässeen Ruusuvuoren pelit päättyivät avauskierroksella *yle.fi*. Viitattu 20.8.2020.
40. ↑  Vatsaongelmat pakottivat Ruusuvuoren luovutukseen, Kontinen ja Struff pääsarjaan *yle.fi*. Viitattu 20.8.2020.
41. ↑  Tennisklassikoita opiskellut Emil Ruusuvuori palaa pelikentille kovatasoisessa turnauksessa Serbiassa: "Supersiisti tilaisuus, mutta pitihän sitä vähän pohtia" *yle.fi*. Viitattu 20.8.2020.
42. ↑  Emil Ruusuvuori pääsarjaan Masters-turnauksessa ensimmäisenä suomalaisena sitten vuoden 2015: "Asioita saatiin fyysisellä puolella ja kentällä hyvin eteenpäin" *yle.fi*. Viitattu 22.8.2020.
43. ↑  Emil Ruusuvuorelle hieno voitto Masters-turnauksessa – "Yksi mentaalisesti vaikeimmista matseista ikinä" *yle.fi*. Viitattu 26.8.2020.
44. ↑  Emil Ruusuvuori kaatui saappaat jalassa italialaishuippua vastaan – "Nyt on tyhjä olo" *yle.fi*. Viitattu 26.8.2020.
45. ↑  Emil Ruusuvuori nousi sadan parhaan joukkoon – "Tämä oli yksi tavoitteista tälle vuodelle" *yle.fi*. Viitattu 26.8.2020.
46. ↑  Mahtavaa, Emil! Ruusuvuori teki suomalaista tennishistoriaa US Openissa *www.iltalehti.fi*. Viitattu 1.9.2020.
47. ↑  Iso pettymys! Emil Ruusuvuori putosi Ranskan avoimissa heti avauskierroksella: "Olosuhteet olivat absurdit" *www.iltalehti.fi*. Viitattu 30.9.2020.
48. ↑  Emil Ruusuvuori laulukuoroon Belgian ATP-turnauksessa *yle.fi*. Viitattu 2.11.2020.
49. ↑  Emil Ruusuvuori hävisi välierän – upea viikko nostaa rankingia reippaasti, vastustaja antoi tunnustusta: "Ensimmäisessä erässä hän oli niskan päällä" *yle.fi*. Viitattu 2.11.2020.
50. ↑  Ruusuvuori putosi Bratislavan puolivälierässä *Aamulehti*.  13.11.2020. Viitattu 27.3.2021.
51. ↑  Venäjän tennisässä liian kova pala Ruusuvuorelle – Rublev antoi tunnustusta suomalaiselle: "Se oli ehdottomasti tiukka ottelu" *yle.fi*. Viitattu 27.3.2021.
52. ↑  Emil Ruusuvuori Miamin Masters 1000 -turnauksen toiselle kierrokselle – "Se oli tiukka ottelu" *yle.fi*. Viitattu 27.3.2021.
53. ↑  Emil Ruusuvuorelta uskomaton työnäyte! Maailmanlistan kärkipäähän kuuluva Zverev taipui suomalaisen käsittelyssä – "Saa olla ylpeä" *yle.fi*. Viitattu 27.3.2021.
54. ↑  Suomen tennissensaation nimi tuskastuttaa: "Parempi tottua" *www.iltalehti.fi*. Viitattu 29.3.2021.
55. ↑  Emil Ruusuvuoren puolivälieräpaikka jäi haaveeksi – "Sinner syötti tänään paremmin" *yle.fi*. Viitattu 5.4.2021.
56. ↑  Yle seurasi: Emil Ruusuvuoren vahva alku ei riittänyt Ranskan avoimissa – yhdysvaltalainen rynni voittoon, kertaa tästä ottelun tapahtumat *Yle Urheilu*. Viitattu 28.8.2021.
57. ↑  Pettymys! Emil Ruusuvuori romahti Wimbledonissa *www.iltalehti.fi*. Viitattu 30.6.2021.
58. ↑  Emil Ruusuvuorelta raju päätös – ei lähde Tokion olympialaisiin *Yle Urheilu*. Viitattu 28.8.2021.
59. ↑  Emil Ruusuvuori kukisti Ranskan Gasquet'n ja eteni välieriin – kisaa uransa ensimmäisestä finaalipaikasta tuttua Ilja Ivashkaa vastaan *Yle Urheilu*. Viitattu 27.8.2021.
60. ↑  Vahva Ivashka oli liikaa Ruusuvuorelle, historiallinen ATP-finaalipaikka lipui suomalaisen käsistä välierässä: "Oli kaikin puolin todella huono matsi" *Yle Urheilu*. Viitattu 28.8.2021.
61. ↑  Tennis | Tuttu valkovenäläinen hautasi Emil Ruusuvuoren haaveet ATP-finaalidebyytistä: "Ottaa päähän" *Helsingin Sanomat*.  28.8.2021. Viitattu 28.8.2021.
62. ↑  Emil Ruusuvuoren komea tenniskausi päättyi tylysti – "Paljon tuli matkakilometrejä, osasyy loukkaantumiselle" *Yle Urheilu*.  17.11.2021. Viitattu 18.11.2021.
63. ↑  Kymmenen vuoden odotus jatkuu – Ruusuvuori hävisi hurjan taistelun Intian ATP-finaalissa *Yle Urheilu*.  6.2.2022. Viitattu 7.2.2022.
64. ↑  Aggressiivinen Emil Ruusuvuori hikoili huiman nousun, eteni ensi kertaa Masters-turnauksessa puolivälieriin: "Vaadittiin kaikki, mitä irtosi" *Yle Urheilu*.  29.3.2023. Viitattu 29.3.2023.
65. ↑  How Emil Ruusuvuori Is Learning To Play Against His Personality *ATP Tour*. Viitattu 16.8.2023.
66. ↑  Iso voitto! Emil Ruusuvuori kaatoi venäläistähti Andrei Rublevin *Yle Urheilu*.  16.8.2023. Viitattu 16.8.2023.
67. ↑  Ruusuvuoren urakka päättyi Cincinnatissa *Yle Urheilu*.  17.1.2023. Viitattu 23.8.2023.

Aiheesta muualla
----------------

* Emil Ruusuvuori ATP:n sivuilla (englanniksi)
* Emil Ruusuvuori ITF:n sivuilla (englanniksi)
* Emil Ruusuvuori Davis Cup -sivustolla (englanniksi)